

NACRT PRIJEDLOGA 
[bookmark: _Hlk122337605]Na temelju čl. 19. i 35.  Zakona o lokalnoj i područnoj (regionalnoj) samoupravi ("Narodne novine RH", broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19 i 144/20.), čl. 38. Statuta Općine Brtonigla – Verteneglio (Službene novine Općine Brtonigla - Verteneglio br. 03/18,03/21, 07/21 – pročišćeni tekst i 16/22), te čl. 31. Odluke o socijalnoj skrbi (Službene novine Općine Brtonigla - Verteneglio br. 05/21), Općinsko vijeće Općine Brtonigla - Verteneglio na svojoj   . sjednici održanoj dana  2026. godine, donosi sljedeću

[bookmark: _Hlk57183211]ODLUKU
[bookmark: _Hlk57193559]o ostvarivanju prava na pomoć za umirovljenike u 2027.godini

I.
Ovom Odlukom  utvrđuje se oblik pomoći umirovljenicima s prebivalištem na području Općine Brtonigla-Verteneglio, uvjeti i način ostvarivanja, te postupak isplate pomoći.

II.
Jednokratnu novčanu pomoć ostvaruju umirovljenici s najnižim mirovinama koji udovoljavaju odredbama iz točke III. Ove Odluke.


III.
Pravo na jednokratnu novčanu pomoć ostvaruju umirovljenici sa prebivalištem na području Općine Brtonigla-Verteneglio, bez drugih primanja od samostalnog rada, rente  odnosno ostalih prihoda (osim naknade po Zakonu o socijalnoj skrbi), kako slijedi:

	Umirovljenik s mirovinom 
	Iznos jednokratne pomoći

	do 400,00 EUR
	300,00 EUR

	od 401,00 - 500,00 EUR
	250,00 EUR



Pravo na pomoć iz ove Odluke, ne ostvaruju umirovljenici kojima je supružnik vlasnik ili suvlasnik obrta ili trgovačkog društva.


IV.
Pravo na pomoć propisanu ovom Odlukom ostvaruje se na temelju Zahtjeva umirovljenika.
Zahtjev za ostvarenje prava na isplatu pomoći iz ove Odluke podnosi se Jedinstvenom upravnom odjelu Općine Brtonigla - Verteneglio, uz obvezno prilaganje sljedećih dokaza:
- preslika osobne iskaznice,
- odrezak zadnjeg mirovinskog primanja,
- izjava da umirovljenik nema drugih primanja, od samostalnog rada, rente i ostalih prihoda (osim naknade po Zakonu od socijalne skrbi),
- izjava da supružnik umirovljenika nije vlasnik ili suvlasnik obrta ili poduzeća, 
- vlastoručno potpisanu izjavu podnositelja zahtjeva o davanju privole Općini Brtonigla - Verteneglio za prikupljanje, provjeru i obradu osobnih podataka i 
- broj tekućeg računa ili štedne knjižice s nazivom banke na koju će se izvršiti uplata pomoći.

Zahtjev iz prethodnog stavka ove točke podnosi se najkasnije do 31. prosinca 2027. godine.

V.
Zadužuje se Jedinstveni upravni odjel Općine Brtonigla - Verteneglio za donošenje Rješenja kojim se odlučuje o ostvarenju prava na pomoć iz ove Odluke, na temelju podnijetih dokaza.
Zadužuje se Jedinstveni upravni odjel Općine Brtonigla - Verteneglio da ukoliko postoji sumnja u neistinitost dokaza i podnijetih izjava umirovljenika – podnositelja zahtjeva, zatraži od nadležnih institucija potrebne dokaze radi utvrđivanja prava na ostvarenju pomoći iz ove Odluke.
Protiv Rješenja iz prethodnog stavka ove točke nezadovoljni umirovljenik može podnijeti žalbu nadležnom upravnom odjelu Istarske županije u roku od 15 dana od dana primitka rješenja.

VI.
[bookmark: _Hlk148944159]Sredstva za ostvarivanje prava iz ove Odluke osigurana su u Proračunu Općine Brtonigla - Verteneglio za 2027. godinu opisana kao novčana pomoć umirovljenicima (konto 37214, pozicija 292).

VII.
Zadužuje se Jedinstveni upravni odjel Općine Brtonigla - Verteneglio za izvršenje isplate pomoći za iz ove Odluke na račun korisnika, odmah po pravomoćnosti  Rješenja o ostvarenju iste pomoći.

VIII.
Ova Odluka stupa na snagu osmog dana od dana objave u Službenim novinama Općine Brtonigla – Verteneglio, a primjenjuje se u 2027. godini.

